Nr. C 20/10 De Europæiske Fællesskabers Tidende 26.1.88 
Forslag til Rådets direktiv om ændring af direktiv 77/452/EØF om gensidig anerkendelse af 
eksamensbeviser, certifikater og andre kvalifikationsbeviser for sygeplejersker med ansvar for 
den almene sundheds- og sygepleje samt om foranstaltninger, der skal lette den faktiske ud­
øvelse af etableringsretten og den fri udveksling af tjenesteydelser, og om ændring af direktiv 
77/453/EØF om samordning af de ved lov eller administrativt fastsatte bestemmelser om virk­
somhed som sygeplejerske med ansvar for den almene sundheds- og sygepleje 
KOM(87) 649 endelig udg. 
(Forelagt af Kommissionen den 28. december 1987) 
(88/C 20/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 49, 
57 og 66, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I artikel 1, stk. 3, andet afsnit, i Rådets direktiv 77/453/ 
EØF (') fastsættes det princip, at der, uden at der dog 
anføres procentsatser, skal være en passende fordeling 
mellem på den ene side den teoretiske og tekniske un­
dervisning og på den anden side den kliniske sygepleje­
undervisning; i henhold til stk. 4 i ovennævnte artikel 1 
skal Rådet på forslag af Kommissionen træffe afgørelse 
om, hvorvidt disse bestemmelser skal bibeholdes eller 
ændres; 
i lyset af denne fornyede undersøgelse, og under hensyn­
tagen til bl.a. de forøgede krav med hensyn til kund­
skabsniveauet for sygeplejersker med ansvar for den al­
mene sundheds- og sygepleje, forekommer det påkrævet 
at ændre artikel 1, stk. 4, i direktiv 77/453/EØF, således 
at varigheden af den teoretiske undervisning fastsættes til 
mindst en tredjedel, og varigheden af den kliniske under­
visning fastsættes til mindst halvdelen af uddannelsens 
minimale varighed, der er omhandlet i artikel 1, stk. 2, 
litra b), i ovennævnte direktiv; denne fordeling nødven­
diggør en nærmere definition af den teoretiske undervis­
ning af og den kliniske undervisning; 
det bør endvidere, som det er tilfældet med de tilsva­
rende bestemmelser i andre direktiver om erhverv på 
sundhedsområdet, præciseres, at den i bilaget til direktiv 
77/453/EØF anførte række af emner ikke er udtøm­
mende, og udtrykkene »teoretisk undervisning« og »kli­
nisk undervisning« bør anvendes ensartet både i direktiv 
77/453/EØF og i overskrifterne i bilaget hertil; endvi­dere bør ordlyden af disse bestemmelser i Rådets direktiv 
77/452/EØF (2), senest ændret ved Akten vedrørende 
Spaniens og Portugals tiltrædelse, bringes på linje med 
ordlyden af visse bestemmelser i Rådets direktiv 
75/362/EØF af 16. juni 1975 om gensidig anerkendelse 
af eksamensbeviser, certifikater og andre kvalifikations­
beviser for læger omfattende foranstaltninger, som skal 
lette den faktiske udøvelse af retten til etablering og fri 
udveksling af tjenesteydelser (3), ændret ved direktiv 
82/76/EØF (4) — 
UDSTEDT FØLGENDE DIREKTIV: 
Artikel 1 
I direktiv 77/452/EØF foretages følgende ændringer: 
1. Artikel 6, stk. 3, affattes således: 
»3. Såfremt en medlemsstat, der er værtsland, har 
kendskab til alvorlige og konkrete forhold, der, inden 
den pågældende etablerede sig i denne stat, har fore­
ligget uden for dens område, og som i denne stat vil 
kunne få følger for adgangen til de pågældende for­
mer for virksomhed, kan den underrette den med­
lemsstat, der er hjemland eller seneste opholdsland, 
herom. 
Den medlemsstat, der er hjemland eller seneste op­
holdsland, undersøger rigtigheden af forholdene. 
Dens myndigheder bestemmer selv arten og omfanget 
af de undersøgelser, der skal foretages, og meddeler 
den medlemsstat, der er værtsland, de slutninger, de 
drager heraf med hensyn til de attestationer eller do­
kumenter, som de har udstedt. 
Medlemsstaterne sørger for, at de afgivne oplysninger 
behandles fortroligt.« 
2. Artikel 7, stk. 2, affattes således: 
»2. Såfremt en medlemsstat, der er værtsland, har 
kendskab til alvorlige og konkrete forhold, der, inden 
den pågældende etablerede sig i denne stat, har fore­
ligget uden for dens område, og som i denne stat vil 
kunne få følger for udøvelsen af de pågældende for­
mer for virksomhed, kan den underrette den med­
lemsstat, der er hjemland eller seneste opholdsland, 
herom. 
O EFT nr. L 176 af 15. 7. 1977, s. 8. O EFT nr. L 176 af 15. 7. 1977, s. 1. 
(>) EFT nr. L 167 af 30. 6. 1975, s. 1. 
(4) EFT nr. L 43 af 15. 2. 1982, s. 21. 
26.1.88 De Europæiske Fællesskabers Tidende Nr. C 20/11 
Den medlemsstat, der er hjemland eller seneste op­
holdsland, undersøger rigtigheden af forholdene. 
Dens myndigheder bestemmer selv arten og omfanget 
af de undersøgelser, der skal foretages, og meddeler 
den medlemsstat, der er værtsland, de slutninger, de 
drager heraf med hensyn til de oplysninger, som de 
har fremsendt i henhold til stk. 1.« 
3. Følgende artikel indsættes i: 
»Artikel 10a 
Såfremt en medlemsstat, der er værtsland, af sine egne 
statsborgere som betingelse for adgang til at optage 
eller udøve en af de i artikel 1 omhandlede former for 
virksomhed kræver edsaflæggelse eller afgivelse af et 
højtideligt løfte, og formuleringen af denne ed eller 
dette løfte ikke kan anvendes af statsborgere fra de 
øvrige medlemsstater, sørger den medlemsstat, der er 
værtsland, for, at der tilbydes de pågældende en pas­
sende og tilsvarende formulering.« 
4. I artikel 11, stk. 1, indsættes følgende afsnit efter an­
det afsnit: 
»Med henblik herpå og som supplement til den i stk. 
2 omhandlede erklæring om tjenesteydelser kan med­
lemsstaterne for at gøre det muligt at anvende de dis­
ciplinære regler, der gælder på deres område, be­
stemme, at der skal foretages enten en midlertidig, au­
tomatisk indmeldelse i eller etableres et proformamed-
lemskab af en faglig organisation eller et fagligt or­
gan, eller at der skal ske en registrering, på betingelse 
af at disse foranstaltninger ikke på nogen måde for­
sinker eller komplicerer tjenesteydelsen samt at de 
ikke medfører yderligere omkostninger for den, der 
yder tjenesterne.« 
5. Artikel 14 ophæves. 
Artikel 2 
I direktiv 77/453/EØF foretages følgende ændringer: 
1. I artikel 1 affattes stk. 2, litra b), samt stk. 3 og 4 
således: 
»2. b) en speciel heltidsuddannelse, som obligatorisk 
skal omfatte emnerne i det program, der er an­
ført i bilaget til dette direktiv, og som skal 
strække sig over tre års studier eller 4 600 ti­
mers teoretisk og klinisk undervisning. 
3. Medlemsstaterne drager omsorg for, at den insti­
tution, der forestår sygeplejerskeuddannelsen, er an­
svarlig for koordinationen af den teoretiske og klini­
ske undervisning i det samlede uddannelsesprogram. 
Teoretisk undervisning, defineres som 
den del af sygeplejerskeuddannelsen, hvor sygepleje­
eleverne erhverver de kundskaber, den indsigt og de faglige færdigheder og holdninger, som er nødven­
dige for at kunne planlægge, yde og vurdere almen 
sundheds-og sygepleje. Undervisningen foregår på sy­
geplejeskoler og andre uddannelsessteder, som skolen 
udpeger, og varetages af det personale, der underviser 
i sygepleje, og andre kompetente personer. 
Klinisk undervisning, defineres som 
den del af sygeplejerskeuddannelsen, hvor sygepleje­
eleverne som medlemmer af en gruppe og i direkte 
kontakt med sunde eller syge enkeltpersoner og/eller 
grupper lærer at planlægge, yde og vurdere den sam­
lede sundheds- og sygeplejeindsats, der er behov for, 
på grundlag af de kundskaber og færdigheder, de har 
tilegnet sig. Sygeplejeeleven lærer ikke blot at være 
medlem af en gruppe, men også at være gruppeleder 
og herunder at tilrettelægge den samlede sundheds-
og sygeplejeindsats, herunder sundhedspædagogik, så­
vel for den enkelte som for mindre grupper i institu­
tioner inden for sundhedsvæsenet og i samfundet. 
Denne undervisning finder sted i sygehuse og andre 
institutioner inden for sundhedsvæsenet samt ude i 
samfundet, under de undervisende sygeplejerskers an­
svar og i samarbejde med og med bistand fra andre 
kvalificerede sygeplejersker. Andet kvalificeret perso­
nale kan inddrages i undervisningsforløbet. 
Sygeplejeeleverne skal deltage i de pågældende afde­
lingers arbejde for så vidt dette har værdi for deres 
uddannelse og sætter dem i stand til at påtage sig det 
ansvar, der er forbundet med sundheds- og sygepleje. 
4. Den under del A i bilaget nævnte teoretiske un­
dervisning skal være afpasset efter og samordnet med 
den under del B i samme bilag nævnte kliniske under­
visning, således at de kundskaber og den erfaring, der 
er omhandlet i stk. 1, kan erhverves på fyldestgørende 
måde. Varigheden af den teoretiske undervisning skal 
svare til mindst en tredjedel og den kliniske undervis­
ning til mindst halvdelen af uddannelsens minimale 
varighed, der omhandles i stk. 2, litra b). 
2. I bilaget foretages følgende ændringer: 
a) Den indledende sætning affattes således: 
»Uddannelsesprogrammet for opnåelse af eksa­
mensbevis, certifikat eller andre kvalifikationsbevi­
ser for sygeplejersker med ansvar for den almene 
sundheds- og sygepleje omfatter følgende to områ­
der og mindst de derunder nævnte emner. Under­
visningen i et eller flere af disse emner kan gives 
som led i de andre discipliner eller i forbindelse 
med disse.« 
Nr. C 20/12 De Europæiske Fællesskabers Tidende 26.1.88 
b) I overskrifterne under område A og B foretages 
følgende ændringer: 
— i den dansksprogede udgave: overskriften »A. 
Teoretisk og teknisk undervisning« ændres til 
»A. Teoretisk undervisning«. 
— i den tysksprogede udgave: overskriften »A. 
Theoretischer und technischer Unterricht« 
ændres til »A. Theoretischer Unterricht«, og 
overkskriften »B. Klinisch-praktische Kran-
kenpflege-Ausbildung« ændres til »B. Klinische 
Unterweisung«. 
— i den engelsksprogede udgave: overskriften »A. 
Theoretical and technical instruction« ændres 
til »A. Theoretical instruction«. 
— i den græsksprogede udgave: overskriften »A. 
0£0)pT|TUcf] Kai TipaKTitcf] 8i8aaiccdia« ændres til 
»A. ØE(opT)TiKf] SiSaaiccdia« og overskriften 
»KA,IVIKT) 8i8aaKaX,ta tou VOOOKOUOU« ændres til 
»B. KXIVIKT] 8i8aaica?da«. 
— i den spansksprogede udgave: overskriften »A. 
Ensenanza teorica y técnica« ændres til »A. En­
senanza teorica«, og overskriften »B. Ensenan-
zas de enfermeria clinica« ændres til »B. Ense­
nanza clinica«. 
— i den fransksprogede udgave: overskriften »A. 
Enseignement théorique et technique« ændres 
til »A. Enseignement théorique«, og overskrif­
ten »B. Enseignement infirmier clinique« æn­
dres til »B. Enseignement clinique«. — i den italiensksprogede udgave: overskriften 
»A. Insegnamento teorico e tecnico« ændres til 
»A. Insegnamento teorico«, og overskriften »B. 
Insegnamento infermieristico clinico« ændres til 
»B. Insegnamento clinico«. 
— i den nederlandsksprogede udgave: overskrif­
ten »A. Theoretisch en technisch onderwijs« 
ændres til »A. Theoretisch onderwijs«. 
— i den portugisisksprogede udgave: overskriften 
»A. Ensino teorico e técnico« ændres til »A. 
Ensino teorico«, og overskriften »B. Ensino 
clinico da enfermagem« ændres til »B. Ensino 
clinico«. 
Artikel 3 
De uddannelser for sygeplejersker med ansvar for den 
almene sundheds- og sygepleje, der er påbegyndt før den 
1. marts 1991 i henhold til artikel 1 i direktiv 77/453/ 
EØF, kan fuldføres i overensstemmelse med sidstnævnte 
artikel. 
Artikel 4 
Medlemsstaterne træffer de nødvendige foranstaltninger 
for at efterkomme dette direktiv senest den 1. marts 
1991. De underretter straks Kommissionen herom. 
Artikel 5 
Dette direktiv er rettet til medlemsstaterne.